(1 มิ.ย.) นายสุเทพ เทือกสุบรรณ เลขาธิการพรรคประชาธิปัตย์กล่าวถึงกรณีที่พล.อ.ธรรมรักษ์ อิศรางกูร ณ อยุธยารมว.กลาโหม ปฏิเสธไม่ได้พบกับตัวแทนพรรคเล็กเพื่อจ้างให้ลงสมัครรับเลือกตั้ง โดยให้เอาปืนมายิงหัวได้ ว่า ใครจะกล้าไปยิงหัวรมว.กลาโหม ทั้งนี้พล.อ.ธรรมรักษ์มีสิทธิป้องกันตัวเอง แต่วิธีการพูดที่ท้าทายนั้น ฟังแล้วรู้สึกไม่ค่อยสบายใจ และอยากตั้งข้อสังเกตที่ระบุว่าเป็นห่วงพยานจะมีอันเป็นไปเป็นการพูดจาเสมือนทำให้ประชาชนเข้าใจว่าหลังจากจบคดีนี้ตนจะไปทำอะไรพยาน ขอยืนยันว่าไม่มีอะไรเกิดขึ้นกับพยานโดยฝีมือพวกตนแน่นอน เพราะตนและคนในพรรคประชาธิปัตย์ใช่นักเลงอันธพาล ไม่มีประวัติใช้อิทธิพลอำนาจมืดเล่นงานใคร ขณะนี้พยายามดูแลพยานอย่างเต็มที่ แต่หากเกิดอะไรขึ้นกับตน หรือพยาน ขอบอกว่าไม่มีคนอื่น นอกจากคนกลุ่มที่ออกมาขู่เป็นระยะๆ เท่านั้น การกระทำดังกล่าว เป็นการฟ้องประชาชนว่า สิ่งที่ออกมาแสดงถึงตัวตนที่แท้จริงของระบอบทักษิณ ได้อำนาจรัฐแล้วใช้ทั้งข้าราชการใช้ทั้งอิทธิพลอำนาจมืด อันนี้ไม่ใช่ประชาธิปไตย ที่พูดจาแสดงออกมา เวลาไปต่างประเทศทำทุกอย่างตามกติกา ไปดูกระจกเสียดูลูกน้องตัวเองที่พูดจามาบ้าง กติกาประชาธิปไตยไม่ให้มีข่มขู่ประชาชน ฝ่ายตรงข้าม ทางการเมืองอย่างเลขาธิการพรรคประชาธิปัตย์กล่าวว่า ส่วนที่ไม่มีภาพพล.อ.ธรรมรักษ์อยู่คู่กับหัวหน้าพรรคการเมืองที่รับเงิน อาจได้นั้น ความจริงรูปที่นำมาเป็นเพียงหลักฐานส่วนหนึ่งเท่านั้น แต่ยังมีเอกสารเป็นใบเสร็จรับเงิน ใบสำคัญจ่ายเงิน คำให้การของพยานอื่นอีกมากมาย ซึ่งภาพที่นำมาเป็นเพียงแค่หนึ่งฉากเท่านั้นในเรื่องทั้งหมด ดังนั้นเวลาสู้คดีกันหากมีความจำเป็นที่จะต้องเสนอหลักฐานอะไรเพิ่มเติมต่อศาล ตนก็จะทำ แต่หากเห็นว่าเพียงพอแล้วก็ไม่ต้องยื่น เพราะประเด็นที่ต้องการดำเนินการคือกกต.ปฏิบัติหน้าที่โดยมิชอบ หรือทุจริต เท่านั้นเมื่อถามว่าจะนำหลักฐานดังกล่าวไปมอบให้กกต.เพิ่มเติมหรือไม่ นายสุเทพ กล่าวว่า ตนได้ให้เอกสารหลักฐานกับกกต.ไปส่วนหนึ่งแล้วและได้บอกไปแล้วว่าหากต้องการให้ตนร่วมมืออะไรเพิ่มเติมก็ขอให้บอก
พล.อ.ธรรมรักษ์ อิศรางกูร ณ อยุธยารมว.กลาโหม เป็นหัวหน้าพรรคการเมืองใด 
พรรคประชาธิปัตย์